Video: Romantiese verlowing loop skeef(Foto:wasaibi.xo/Instagram) ŉ Huweliksaanbod in ŉ romantiese atmosfeer op ŉ strand het skeefgeloop toe die voornemende bruid die ring in die sand laat val het. Die skilderagtige verlowing het ŉ dramatiese wending geneem. ŉ Video van die voorval is baie gewild op sosiale media. Die man genaamd Zay wou sy meisie Sai verras met ŉ romantiese geleentheid. Dit sluit ŉ rooi tapyt en kerse in by Coogeestrand in Sydney, Australië. Hy het selfs ŉ yslike groot “Marry Me”-teken laat oprig. Hy het saam met ŉ geleentheidsbeplanner gewerk om seker te maak alles loop vlot. Zay het op sy een knie voor Sai gestaan en sy het hom die jawoord gegee voor sy die ring in die sand laat val het. Sai het aan Sky News Australië gesê die ring was los. “Die ring was los en dit het van my vinger af gegly toe ek dit sowat vyf minute lank gedra het.” Die ring is gelukkig opgespoor. “Belangrike wenk van my verloofde: Moenie met ŉ los ring op die strand die jawoord vra nie,” het Sai op sosiale media geskryf. “Ek het geweet ons gaan op TikTok en in die nuus opeindig!” voeg sy laggend by. “Wat ŉ wonderlike herinnering!” skryf een gebruiker. “Ek het hardop gelag! So oulik en snaaks terselfderyd,” skryf nog iemand. A post shared by SAI. (@wasaibi.xo)